વધુમાં, ફોર્મલ સેક્ટરના શ્રમિકો અર્થતંત્રમાં કુલ શ્રમિકોના દશમા ભાગથી પણ ઓછા છે. અર્થતંત્રમાં કુલ રોજગારીની તકો ઊભી કરવા માટે આ અંદાજોને વિસ્તૃત કરવા માટે એમ માનવું પડશે કે બાકીના 90 ટકા શ્રમિકોમાં રોજગાર સ્થિર રહે છે અથવા તો તેમાં વધારો થયો છે. બહાર પડેલા ડેટા પ્રમાણે આ ધારણાઓમાંની એકપણ સાચી નથી. 2004-05 અને 2011-12 વચ્ચે રોજગાર-બેરોજગારીના આધારે નેશનલ સેમ્પલ સર્વે ઑફિસ (એનએસએસઓ) દ્વારા કરવામાં આવેલા સર્વેક્ષણ પ્રમાણે એકલા કૃષિ રોજગારમાં જ પ્રતિ વર્ષે પાંચ લાખ કર્મચારીઓનો ઘટાડો થયો છે, જે પગારપત્રકના ડેટા પર આધારિત કુલ રોજગારીના સર્જન કરતાં વધુ છે. રોજગાર પરના લેબર બ્યુરોના વાર્ષિક સર્વેક્ષણોના તાજેતરના અંદાજ પ્રમાણે, કૃષિમાં કામદારોના ઘટાડાના વલણની ગતિ એકસરખી રહી છે અથવા તો નરેન્દ્ર મોદી સરકારમાં સ્થિતિ વધુ વણસી છે. નોટબંધી અને ઉતાવળે જીએસટી લાગુ પાડવાના કારણે ઇન્ફોર્મલ ક્ષેત્રની રોજગારી પર વિપરિત અસર થઈ છે.